stanford-oval/wikipedia huggingface dataset:
התקיפה הישראלית ליד שדה התעופה הבין-לאומי חלב (2024)
הערות שוליים

↑  AFP-Agence France Presse, Death Toll In Israeli Strikes On Syria Climbs To 52: Monitor, www.barrons.com (באנגלית אמריקאית)
↑  Eyad Kourdi, Israeli airstrikes on Syria’s Aleppo result in civilian and military casualties – Syrian state media, CNN, ‏2024-03-29 (באנגלית)
↑  Syria reports Israeli airstrikes near the city of Aleppo. A war monitor says 44 people are dead, AP News, ‏2024-03-29 (באנגלית)
1 2  David Israel, At Least 36 Syrian Soldiers, 5 Hezbollah Terrorists Killed in Israeli Attack near Aleppo International Airport, ‏2024-03-29 (באנגלית אמריקאית)
↑  Hadya Al Alawi, Israel strikes Syria's Aleppo killing dozens of soldiers and Iran-backed militants, The National, ‏2024-03-29 (באנגלית)
↑  ליאור בן ארי, התקיפה החריגה בסוריה: "יועץ משמרות המהפכה חוסל, לצד מפקדים בחיזבאללה", באתר ynet, 1 במרץ 2024
↑  Reuters, Israel hits Syria in deadliest raid on Iran proxies in months, ‏2024-03-29 (באנגלית אמריקאית)
↑  צה"ל תקף רכב בדרום לבנון; פעיל חיזבאללה בכיר חוסל, באתר מעריב אונליין, 29 במרץ 2024
↑  דיווח: קצין בכיר המקורב לחיזבאללה חוסל בפיצוץ מטען באזור דמשק, באתר ynet, 29 במרץ 2024
↑  Israel attack on Aleppo clear violation of international laws, Mehr News Agency, ‏2024-03-29 (באנגלית)
↑  "Syria accuses Israel after strikes kill more than 40 near Aleppo" (באנגלית בריטית). 2024-03-29. נבדק ב-2024-03-29.
↑  "Israeli airstrike kills dozens of Syrian soldiers near Aleppo, says war monitor". The Guardian (באנגלית בריטית). 2024-03-29. ISSN 0261-3077. נבדק ב-2024-03-29.
↑  Russia condemns Israeli strikes on Syria, The Jerusalem Post | JPost.com, ‏2024-03-29 (באנגלית)
מגנס צ'ייס והאלים של אוסגרד

| --- | --- |
 
 ספרי הסדרה
 להב הקיץ פטיש הרעם ספינת המתים
 מידע כללי
 מאת:  ריק ריירדן
 שפת המקור:  אנגלית
 סוגה:  פנטזיה אפית
 נושא:  מיתולוגיה נורדית
 הוצאה
 הוצאה:  ספרי הייפריון
 תאריך הוצאה:  2015
 הוצאה בעברית
 הוצאה:  כנרת זמורה-ביתן דביר
 תרגום:  יעל אכמון
 מהדורות נוספות
 מספר כרכים:  שלושה
 מקורות לכתיבת הספר:  המיתולוגיה הנורדית
 
מגנס צ'ייס והאלים של אוסגרד (באנגלית: Magnes Chase and the gods of Asgard) היא סדרת פנטזיה מאת הסופר האמריקאי ריק ריירדן. עלילת הספר מבוססת על המיתולוגיה הנורדית.
עלילה > להב הקיץ

מגנס צ'ייס הוא יתום שעבר לחיות ברחובות בוסטון לאחר מות אימו, כששני חסרי בית אחרים, בליץ והארת', איתם התיידד לאחר המעבר לרחובות בוסטון, משגיחים ושומרים עליו.
עלילת הספר מתחילה כשנתיים לאחר מות אימו, ביום הולדתו השישה עשר. דודו רנדולף לוקח אותו לנהר צ'ארלס ומסביר לו שעליו להוציא מהנהר את להב הקיץ (הידוע גם בשמו סומרברנדר), ששייך לו בירושה מאביו. מגנס מוציא את הלהב מהנהר, אך ענק האש סורט תוקף אותם ומנסה להשיג את הלהב. בניסיון לשמור על הלהב, מגנס מת. לכאורה זה הסוף, אך מגנס נבחר להיות איינהריי על ידי הוולקירית סאמירה (סאם) אל-עבאס וכך הוא מועבר לולהלה. בארוחת הערב באותו היום בולהלה, סרטון הגבורה שלו הופך לסרטון משפיל ובכך משפיל גם את סאם מכיוון שהיא זו שבחרה בו לבוא לוולהלה. לאחר נבואה של הנורן, שבשביל אנשי ולהלה היא סימן שבאמת לא היה צריך לבחור בו, סאם מגורשת ממלון ולהלה ונאלצת לחזור להיות בת תמותה רגילה. בנבואה, הנורן מכנות את מגנס "מבשר הזאב" ומנבאות:
הנבחר בטעות, שבטעות נקטל,
גיבור שלהכילו ולהלה לא יוכל.
למזרח תצא השמש בתום ימים תשעה,
בטרם להב הקיץ יתיר את החיה.
בניסיון להחזיר את להב הקיץ, שלא עבר גם כן לולהאלה, מגנס בורח מולהאלה ביחד עם הארת' שמתגלה כאלף ששמו הארת'סטון ובליץ מתגלה כגמד ששמו בליצן, ויוצא למידגרד, שם הוא פוגש את סאם שוב, וביחד איתה מוצא את הלהב אצל ראן, אלת הים. הוא סוחט אותה ומשיג את הלהב, ונודד בתשעת העולמות כדי להשיג חבל על מנת לכבול מחדש את פנריר כדי לעכב את ריינרק. הם מצליחים למצוא חבל בנידווליר, ממלכת הגמדים, ובליצן מקבל את החבל כפרס על זכייה בתחרות יצירה. לאחר מכן יוצאים מגנס, בליצן והארת'סטון לחפש את האי בו כלוא פנריר. האל ת'ור מגלה להם את מיקומו של האי והם מגיעים אליו ומנסים לכבול את פנריר. במהלך הקרב מגיעים חבריו של מגנס טי ג'יי, מלורי, חצי נולד ואיקס, ובנוסף מגיעה גונילה ביחד עם עוד שתי ולקיריות. לאחר קרב קשה שבמהלכו נהרגות גונילה ושתי הוולקיריות האחרות הם מצליחים לכבול את פנריר מחדש, והם חוזרים למלון ולהאלה. במהלך משפט שנערך להם שם, איקס חושף כי הוא בעצם אודין, ומסביר את הנבואה מתחילת הספר: לוקי בחר במגנס בטעות, כשחשב שהוא יעזור לו לזרז את ריינרק במהלך הספר (ולא שסאם בחרה שמגנס בטעות כפי שאנשי ולהאלה חשבו ובגלל זה סילקו אותה). הוא חונן אותם על הבריחה מולהלה (את מגנס) ומגלה כי הוא זה שפקד על סאם להביא את מגנס לולהלה. הוא מסכים ללמד את הארת'סטון קסם רונות, עוזר קצת לבליצן בהקמת חנות בגדים ומציע לסאם שתי אפשרויות: להיות מפקדת הוולקיריות או לעבוד בתפקיד מסוכן תחת פיקודו הישיר של אודין במקרה שיצטרך אותה במסגרת משימות - סאם בחרה את אפשרות זו. בנוסף בספר מתגלה שבת הדודה של מגנס היא אנבת' צ'ייס מ"פרסי ג'קסון והאולימפיים" ו"גיבורי האולימפוס" ושרנדולף הסתיר ממנה ומאביה במשך שנתיים את מות אימו של מגנס ושמגנס מתגורר ברחובות.
עלילה > ספינת המתים

הספר השלישי והאחרון בסדרת מגנס צ'ייס והאלים של אוסגרד. בספר מגנס צ'ייס וחבריו נאלצים לעצור את לוקי, אל התעתועים והשקרים, בעודו מכין את נגלפאר, ספינה העשויה ציפורני המתים (המכונה גם ספינת המתים). חצי נולד גונדרסון נאלץ לחזור לעיר הולדתו פלום ולעיר פטירתו יורק. טי.ג'יי פוגש את אביו טיר. מלורי קיין מוצאת את אימה (שמתגלה כפריג). הארת' מתמודד פעם אחרונה עם אביו (שנהפך לדרקון בגלל טבעת), כשמגנס וחבריו נקלעים לסופת שלג וקופאים מקור. אלכס פיירו מנשקת את מגנס פעמיים.
לבסוף, מגנס נלחם נגד לוקי בתחרות עלבונות. בתחילה לוקי הוביל כי מגנס לא הצליח להעליב אותו אך בסוף, בוחר להחמיא ולשבח את כל חבריו ואת כל מי שחשוב לו, ולאט לאט לוקי הוקטן, עד שהיה בגודל מתאים להיכנס לתוך קליפת אגוז, ושם מגנס כלא את לוקי. אחרי שהכל נגמר מגנס ואלכס פיירו משתמשים באחוזה של הדוד רנדולף של מגנס ופותחים בית מחסה לנוער חסר בית שפתוח לכולם.
מושגים

איינהריאר (ביחיד איינהריי) - חייל לאחר המוות הגר במלון ולהלה. עם הכניסה למלון כל איינהריי מקבל/ת כוחות פיזיים מיוחדים.
החרב סקופנונג - חרב קסומה שחושלה בנשמות ברסרקרים. לחרב יש אבן משחזת תואמת, שיכולה לסגור כל פצע שנגרם על ידי החרב. תכונותיה של החרב: אסור לשלוף את החרב בנוכחות אישה או באור יום; מי שעובר על חוק זה מקולל. אי אפשר להחזיר את החרב לנדנה בלי שטעמה דם, וחוץ מבעזרת האבן התואמת את החרב, אי אפשר לרפא את הפצע שהיא גורמת.
להב הקיץ- החרב של מגנס, הייתה בעבר של פריי, אל הקיץ. מזוהה בשם: סומרברנדר, ג'ק.
קנינג - שם כנוי בנורדית
נגח"ה - ראשי תיבות של: נבחרת גמדי חיל ההנדסה.
ביפרסט - הגשר המוביל מעולם בני האדם לאוסגרד. שומרו הוא האל הייימדאל, אם עלית על הגשר ללא אישור מהיימדאל תישרף.
נידהג - מפלצת שאוכלת את שורשי העץ יאגדרסיל, רב תמיד עם העיט בצמרת העץ. לפעמים מתואר כדרקון.
רטטוסק - הסנאי המפלצתי שעל יאגדרסייל, בלתי מנוצח, הארת' וסאם התחבאו ממנו על ידי חיג'אב ההיעלמות שלה.
מושגים > מקומות

מלון ולהלה - מלון בעל אלפי סוויטות נוחות המעוצבות לפי אופי בעליהן. מנהל המלון הוא הלגי; אנשי המעלה אלו הברונים; החיילים הם "איינהריאר". איינהריי שמת בשטחי המלון חוזר לאחר שעות ספורות לחיות. מטרת המלון היא להכשיר חיילים לקראת הריינרק, לכן כל יום מתקיימים במלון קרבות ומשחקים לחיים-או-למוות. יום חמישי הוא יום מיוחד בוולהלה; במקום קרבות רגילים נלחמים עם דרקונים, וארוחת הערב היא ארוחת נושא. הארוחה הקבועה של האיינהריאר והוולקיריות היא סרימניר - חיית המשתאות. כל חלק בגופו של הסרימניר הוא בטעם שונה. באמצע היכל המשתאות של ולהלה צומח עץ ענק שעליו חיות קסומות.
אוגדרסיל - עץ היקום, שמוביל ל-9 העולמות.
בילסקניר - הבזק בוהק. האחוזה הגדולה ביותר באוסגרד וביתם של סיף ות'ור.
מושגים > מקומות > תשעת העולמות של אוגדרסיל

מידגארד - עולם בני האדם.
אלפהיים - עולם האלפים.
אוסגארד - עולם האזיר, האלים הנורדים של המלחמה, הקרב והכבוד.
נידווליר (אנ') - עולם הגמדים.
מוספלהיים - עולם האש וענקי האש.
יטונהיים - עולם הענקים.
ניפלהיים - עולם הקרח וענקי הקרח.
הלהיים - עולם המתים חסרי הכבוד.
ואנהיים - עולם הואניר, האלים הנורדיים של הטבע, היופי והקיץ.
דמויות > דמויות ראשיות

מגנס צ'ייס - גיבור הסיפור. נולד ב-13 בינואר. נער בן שש עשרה שמת וקם לתחייה בתור איינהריאר. בן פריי והבעלים של להב הקיץ. אימו נרצחה על ידי זאבים שנתיים לפני עלילת הספר הראשון.
ג'ק - להב הקיץ. חרב מואנשת והלהב החד ביותר בתשעת העולמות. נועד להתיר את פנריר ולהרוג את פריי, אדונו לשעבר. אדונו הנוכחי הוא מגנס. נקרא בעבר סומרברנדר אך בחר לשנות את שמו. יכול להפוך לתליון של רונת פהו (רונת פריי). מאוהב בחרב סקופנונג ובחרב הקסומה של פרסי ג'קסון אנקלוסמוס. יודע לדבר, וזמר נוראי.
סאמירה (סאם) אל-עבאס - בת לוקי, מוסלמית בעלת יכולת שינוי צורה. מאורסת לאמיר פדלאן. הפכה לוולקיריה לאחר שהצילה את בית ספרה מענק קרח. הביאה את איקס חצי הטרול לוולהלה ובעקבות כך גורשה, אבל בסוף הספר הראשון חזרה להיות ולקיריה בהוראת אודין. הפכה לוולקיריה.  בנוסף הביאה את אלכס פיירו לוולהלה בספר השני.
הארת'סטון - אלף חירש-אילם. חולם להשתמש בקסם. בגלל חירשותו הוריו שונאים אותו. על מנת להגשים את חלומו, הוא שתה מהבאר של מימיר ושירת אותו. פגש את בליצן בעקבות תקלה כשניסה להשתמש לראשונה בקסמי רונות.
בליצן - סווארטאלף, בן פרייה. יש לו שיגעון לאופנה. חולם להקים חנות בגדים ועל מנת להגשים את החלום שותה מהבאר של מימיר ומתחיל לשרת אותו. לא טוב במיוחד ביצירת חפצים קסומים אך טוב מאוד בהכנת בגדים.
אלכס פיירו - איינהריי מקומה 19. טרנסג'נדר/ית ג'נדרפלואידי/ת (נולד/ה כזכר אך רוב הזמן מזדהה כבת). בת/בן לוקי. מת/ה כשהציל/ה זקן חסר בית מזאבים. נלחמ/ת באמצעות חותך חימר קסום, מתנה מלוקי. נבחר/ה על ידי סאם. מופיע/ה החל מהספר השני. ובספר השלישי התנשק/ה עם מגנס ואף רומז/ת שהם זוג. לובש/ת לרוב בגדים בצבעי ורוד וירוק.
אמיר פדלאן - הארוס של סאם, ובמהלך הספר השני מגלה מה עבודתה האמיתית לאחר שהיה סיכויי כי לא תוכל להתחתן איתו בעקבות העסקה שעשה לוקי. בבעלות משפחתו חנות פלאפל, והיה נחמד למגנס במהלך התקופה בה היה חסר בית בכך שנתן לו אוכל.
דמויות > ולהלה

תומאס ג'פרסון ג'וניור "טי. ג'יי." - איינהריי מקומה 19. בן טיר. שירת בגדוד החמישים וארבעה של בוסטון במלחמת האזרחים. מת בהתקפה על פורט ואגנר בקרוליינה הדרומית.
חצי-נולד גונדרסון - איינהריי מקומה 19. לוחם ויקינג עתיק. ברסרקר. מת במהלך מתקפה על מזרח אנגליה תחת הנהגתו של איבר חסר-העצמות כחלק מן הצבא הוויקינגי הגדול, כאשר חטף עשרים חיצים בחזה בניסיון להגן על הברון שלו. החבר/אקס/חבר/אקס של מלורי.
מלורי קין - איינהאריי מקומה 19. מתה כאשר ניסתה לבטל את פעולתה של מכונית תופת שהיא עצמה הרכיבה בשנת 1972, דוברת גיילית, יש לה מבטא אירי קל. אמה היא פריג כפי שהתגלה בספר השלישי. החברה/אקסית/חברה/אקסית של חצי נולד.
איקס - חצי טרול איינהאריי מקומה 19. מת בשיקגו כאשר שחרר כלבים ממלחמות כלבים. נבחר על ידי סאם, מתגלה בסופו של הספר הראשון כאודין.
גונילה - מפקדת הוולקיריות זה חמש מאות שנה. בת ת'ור. מתעבת את סאם בגלל היותה בת לוקי, נהרגה בקרב מול סורט וענקי האש בספר הראשון.
הלגי - מנהל מלון ולהלה. בחייו היה האויב המושבע של הונדינג בעקבות סכסוכי משפחות.
הונדינג - משרת את מנהל המלון. בחייו היה האויב המושבע של הלגי, בעקבות סכסוכי משפחות.
דמויות > ענקים

לוקי - אל/ענק. אל התכסיסים והתחבולות. הנבל הסופי במיתולוגיה הנורדית. אביהם של הל, יורמנגנד ופנריר, ואימו של סלייפניר, סוסו של אודין. אביה של סאם ואימה של אלכס. בעל יכולת לשנות צורה. מנהיג צבאות הענקים בריינרק. לאחר פשע שביצע כנגד האזיר, נכבל במערה סודית ונקשר במעיים של בניו שחושלו בברזל, ומעליו הציבו האזיר נחש המטפטף על פניו של לוקי ארס. התפתלויותיו של לוקי כשהארס ניתז על פניו הן הסיבה לרעידות האדמה בעולם. לאחר- בסוף הספר השני של מגנס צ'ייס (פטיש הרעם) דודו של מגנס משחרר אותו מכבליו.
סורט - שליט מוספלהיים ומלך ענקי האש. עתיד להרוג את פריי בלהב הקיץ ולשרוף את העולם. האנטגוניסט הראשי בלהב הקיץ ואנטגוניסט משני בספרים האחרים.
אוטגארד-לוקי - מלך ענקי הרים. ענק מתעתע מפורסם. תיעתע בת'ור ולוקי לחשוב שדברים מסוימים אינם מה שהם, מופיע בספר הראשון בסיפור דומה לענק תיאזי.
ת'רום, בן ת'רום, בן ת'רום - ענק אדמה. טיפש. לוקי מנסה לחתן איתו בכוח את סאמירה אל-עבאס. מחזיק בפטיש הרעם במהלך הספר השני. סבו של ת'רום, הנקרא כמוהו, רומה על ידי ת'ור כשגנב גם הוא את הפטיש ודרש חתונה. ת'ור התחפש לכלה, גנב את הפטיש בחזרה, והרג את כל הענקים שנכחו בחתונה חוץ משניים— ת'רום (הנכד) ואחותו ת'רונגה.
ת'רונגה- ענקית, אחותו של תרום מקנאת בו על היותו מלך הענקים, בספר השני (מגנס צ'ייס ופטיש הרעם) ת'רונגה מתה תוך ניסיון גנבת מיילניר, הפטיש של ת'ור.
אגיר- אדון הגלים, בעלה של ראן, אחי אדוני האש והאוויר. אירח את מגנס צ'ייס בתחילת הספר השלישי וקיבל ממנו הבטחה לתמד קסום.
בוגי- ענק אדמה שחי בפלום, נורווגיה. אחיו של הענק סוטונג.  מחזיק במערה שמורה כמות מתמד קוואסיר ביחד עם אחייניתו, גונלד. יש לו תשעה צמיתים (עבדים) אשר שומרים על המערה. מלורי קין הרגה אותם באמצעות האבן המשחזת של בלוורק (שמו הבדוי של אודין).
סוטונג- ענק אדמה שחי בפלום, נורווגיה. אחיו של הענק בוגי. מחזיק בכמות מסוימת של תמד קוואסיר במערה שמורה עם בתו, גונלד.
רונגניר- ענק אדמה שחי ביורק, אנגליה. יודע היכן מצוי טיפותיו האחרונות של תמד קוואסיר. נלחם בטי ג'יי  ובלוחם החומר שיצרה אלכס פיירו.
רום-  בשפת יטון, הכמוש. רב החובל של ספינת המתים, נגפלאר.
סקאדי- ענקית כפור. הייתה נשואה לניירד אך התגרשה ממנו. גרה בת'ורהיים (בית הרעם). שמה את הנחש מעל ראשו של לוקי.
ראן - אלת הים. אשתו של אגיר. אוהבת מאוד לאסוף דברים מקרקעית הים.
סיגון - אשתו של לוקי, נושאת קערה על מנת לאסוף את הארס כדי שלא יפגע בפניו של לוקי (אלי האזיר הטילו כישוף על הקערה כך שהיא לעולם לא תוכל לאסוף את כל ארס הנחש). היא שותקת מאז שילדיה נרצחו על האזיר ובעלה נכבל.
דמויות > אלים > אלי אזיר

אודין - ראש אלי האזיר. מלך אוסגרד ומייסד ולהלה. ידוע גם כ"אבי-כל". אל המלחמה והגיבורים המתים בכבוד בקרב. אבא של ת'ור. התחבא בוולהאלה בתור איקס חצי-הטרול
ת'ור - אל הרעם והסערות. בן אודין. קוטל הענקים האישי של אוסגרד.
מימיר - לא ברור של מה הוא אל. בעקבות תוכנית חילופי שבויים לאחר מלחמת האזיר-וואניר, נערף לו הראש והוא קם לתחייה באמצעות המים מהם שותה היגדראסיל. הפך לישות חכמה במיוחד וליועץ לאודין.
סיף - אשתו של ת'ור. אלת האדמה. גנדרנית. לאחר שלוקי קצץ את שערה, הגמדים חישלו לה שער מזהב. העץ המקודש לה הוא חוזרר.
היימדאל - השומר של ביפרסט, גשר הקשת בענן אל אוסגרד. בעל קרן/פאבלט יום הדין יאלר. חובב סלפי (הוא המציא את חרב הסלפי). יכול לראות הכל עד כשני קילומטרים מעבר לסלע ולשמוע הכל (כולל תירס צומח במרחק 800 ק"מ).
וידאר - אל הנקמה. הנעל שלו מורכבת מכל הנעליים שנזרקו אי פעם. בן אודין. חרש אילם.
בלדר - אל האור. נרצח על ידי לוקי שזרק עליו חץ מדבקון. יקום בריינרק.
טיר - אל אזיר, על האומץ והגבורה בקרב. הקריב את ידו כדי שיצלחו לכבול את הזאב פנריר
דמויות > אלים > אלי ואניר

פריי - אל הקיץ והאיזון. אבא של מגנס. הבעלים הראשונים של להב הקיץ. מסר אותו בתמורה לאהבה. אחיה התאום של פרייה.
פרייה - אחותו התאומה של פריי ואלת האהבה והפיריון. אמא של בליצן ורוב הסווארטאלפים הם צאצאיה. דמעותיה הן זהב.
ניירד - אל הים והספינות הוואניר. אביו של פריי וסבו של מגנס. עזר למגנס ולחבריו לברוח מהיכלו של אגיר לאחר שבנותיו תקפו אותם. הוא מייצג את ההפך מאלת הים הענקית ראן.
דמויות > אלפים וגמדים

אייטרי ג'וניור - גמד. הבן של איטרי המפורסם, יוצר גלייפניר, החבל הכובל את פנריר, מיילניר, נשקו הידוע ביותר של ת'ור, שיער הזהב של סיף, הספינה הקסומה סקידבלדניר, גונגניר, חניתו של אודין, חזיר בר מזהב ואת טבעת הזהב דראופניר. אייטרי ג'וניור מוכשר מאוד ביצירה, כמו אביו. הוא יצר את החבל הקסום אנדסקוטי. נכשל בדרך נס בתחרות נגד בליצן.
נאבי: בעל של בר בנידווליר ושופט ראשי בתחרות בין בליצן לאייטרי ג'וניור.
אלדרמן - אלף ואביו של הארת'. בן למשפחה עשירה כל כך שאפילו בקרב האלפים העשירים הוא חשוב כל כך. קיבל את טבעת הזהב של אנדוורי כחוב הורגילד של הארת' על מותו של אנדריון, אחיו של הארת'סטון. הטבעת גרמה לו להשתגע ולנסות להרוג את האורחים שלו.
אנדוורי - גמד משנה צורה שחי באלפהיים והעשיר ביותר שם בזכות הטבעת הקסומה שלו. הזהב שלו נגנב מספר פעמים, בין השאר בידי לוקי והארתסטון עם מגנס.
פיאלר וגאלר (אנ') - צמד גמדים רוצחים וגנבים מהמעלה הראשונה. בספר הראשון לקחו את מגנס צ'ייס וחבריו בספינה לאי לונגווי שם כבול הזאב פנריר.הרגו את האל קוואסיר והכינו מדמו שיקוי. הרגו את הוריו של הענק סוטונג.
בליצן - סווארטאלף, בן פרייה. יש לו שיגעון לאופנה. חולם להקים חנות בגדים ועל מנת להגשים את החלום שותה מהבאר של מימיר ומתחיל לשרת אותו. לא טוב במיוחד ביצירת חפצים קסומים.
דמויות > בני אדם

אנבת' צ'ייס - בת דודו של מגנס וביתה של אתנה אלת החוכמה היוונית. מופיעה גם בסדרות האחרות של ריירדן על המיתולוגיה היוונית והמיתולוגיה הרומית: "פרסי ג'קסון והאולימפיים" ו"גיבורי האולימפוס".
פרדריק צ'ייס - דודו של מגנס, אביה של אנבת'. בספרים של פרסי ג'קסון מובא שהתאהב באלה היוונית אתנה.
רנדולף צ'ייס - דודו של מגנס. שיעבד את עצמו לאל לוקי כדי לזכות בחזרה במשפחתו שמתה באשמתו. קפץ מצוק בסוף הספר השני לאחר ששחרר את לוקי.
אמיר פדלאן - הארוס של סאם, ובמהלך הספר השני מגלה מה עבודתה האמיתית לאחר שהיה סיכויי כי לא תוכל להתחתן איתו בעקבות העסקה שעשה לוקי. בבעלות משפחתו חנות פלאפל, והיה נחמד למגנס במהלך התקופה בה היה חסר בית בכך שנתן לו אוכל.
פרסי ג'קסון - בן זוגה של אנבת', בנו של אל הים היווני פוסידון. מופיע גם בסדרות האחרות של ריירדן על המיתולוגיה היוונית והמיתולוגיה הרומית: "פרסי ג'קסון והאולימפיים" ו"גיבורי האולימפוס". בתחילת הספר השלישי מאמן את מגנס לקראת ההתמודדות העתידית שלו על ספינת המתים.
הערות שוליים

1 2  זהרה רון, ‏עולים בסולם הפנטזיה, באתר גלובס, 26 בנובמבר 2015
| --- | --- |
בקרת זהויות :  NLI: 987007421087305171 
היקום הנורדי
מוליך עצבי

| --- | --- |

שחרור של מוליך עצבי בסינפסה
 שיוך:  chemical mediator 
 
מוליך עצבי או מַסְרָן עֲצַבִּי (neurotransmitter - נֵירוֹטְרַנְסְמִיטוֹר) היא מולקולה המשתחררת מתא עצב (נוירון) אל רווח צר שלפני תא המטרה. הרווח הצר בין שני התאים מכונה בשם סינפסה. תא המטרה יכול להיות תא עצב אחר, תא שריר או תא בלוטה המפריש חומרים.
תפקיד

המוליכים העצביים הם האחראים העיקריים על הקשר שבין תאי העצב במערכות עצביות של בעלי חיים באמצעות התהליך של העברה סינפטית. אין תפקוד מוחי ללא מוליכים עצביים המקיימים את פעילות הרשת העצבית במוח, העוסקת בקליטה החושית, בתכנון תנועה, וכן במערכות מפתח מוחיות העומדות בבסיס הקוגניציה, הרגש והמוטיבציה. לפי השפעתם על תא המטרה, ניתן לחלק את המוליכים העצביים לבעלי השפעה מעוררת, מעכבת או מווסתת (מודולטורית) בהתאם לקולטנים על תא המטרה. המספר הכולל של המוליכים העצביים במוח של היונקים אינו ידוע, והוא מוערך במספר עשרות. לכל מוליך עצבי מוכרים מספר סוגים של קולטנים.
מנגנונים של ייצור ופינוי > הייצור של סוגי מוליכים עצביים

מוליכים עצביים מיוצרים בדרך כלל בתוך תאי העצב ממולקולות אחרות הנמצאות בשפע בתוך התא. בין סוגי המוליכים העצביים נכללים חומצות אמינו, מונואמינים ופפטידים. מונואמינים מיוצרים על ידי שינוי בחומצה אמינית אחת. לדוגמה, המוליך העצבי סרוטונין מיוצר מחומצת האמינו טריפטופן. פפטידים כמוליכים עצביים הם תרכובות של מספר חומצות אמינו, הם מופרשים לעיתים קרובות עם מוליך עצבי אחר מאותו טרמינל, ויש להם השפעה מווסתת. מוליכים עצביים אחרים, הפורינים כמו ATP, נגזרים מחומצות הגרעין. מוליכים עצביים אחרים הם מולקולות גזים קטנות ותוצרים מטבוליים כמו חנקן חד-חמצני (NO)
| קבוצה | דוגמאות |
| --- | --- |
חומצות אמינו: GABA, Glutamate, Glycin
אמינים: Acetylcholine, Dopamine, Histamine, Epinephrine, Serotonin
פפטידים: Somatostatin, Neuropeptide Y, Cholecystokinin, Enkephaline
גזים: NO, CO
מנגנונים של ייצור ופינוי > אחסון

רוב המוליכים העצביים נאספים ומרוכזים בתוך שלפוחיות סינפטיות בסמוך לקרום התא בטרמינלים של האקסונים בתא העצב הקדם סינפטי. מספר מצומצם של מוליכים עצביים כמו הגזים מיוצרים ומשוחררים מייד עם פוטנציאל הפעולה למרווח הסינפטי.
מנגנונים של ייצור ופינוי > שחרור

דחף עצבי המועבר דרך האקסון של תא העצב הפרֶה-סינפטי גורם לשחרור של המוליך העצבי אל המרווח הסינפטי. שלפוחיות האיכסון נעות אל קרום התא, וחלקן מתחברות את הקרום ונפתחות אל המרווח הסינפטי ותוכנן מתרוקן אליו. זהו הליך אקראי. בחלק מהסינפסות של המערכת העצבים המרכזית יש סיכוי לשחרור של שלפוחית בודדת עם כל פוטנציאל פעולה המגיע לטרמינל. לעומת זאת, בסינפסות שבין העצבים המוטוריים ובין השריר משתחררות כ מאה עד 200 שלפוחיות בכל פעילות של העצב. בשני המקרים זהו הליך המפוקח ומווסת על ידי גורמים רבים, והראשי שבהם הוא ריכוז הסידן בטרמינל (ראה העברה סינפטית להרחבה). באופן זה האות החשמלי מתורגם לאות כימי. בסוגי סינפסות רבות קיימת רמה נמוכה "בסיסית" של שחרור מוליכים עצביים ללא דחף עצבי, הנקראת "שחרור ספונטני" וניתנת לרישום ומדידה באמצעות טכניקות אלקטרופיזיולוגיות. המוליכים משוחררים למרווח הסינפטי ועוברים את המרחק הקצר הזה בדיפוסיה. מצידו השני של המרווח הם נקשרים לקולטנים ספציפיים על הקרום של תא המטרה.
מנגנונים של ייצור ופינוי > ההשפעה על תא המטרה

ההשפעה של המוליך העצבי על תא המטרה תלויה בסוג הקולטן שהוא מפעיל בסינפסה המסוימת, ויכולה להיות מעוררת (אקסיטטורית), מעכבת (אינהיביטורית) או מווסתת (מודולטורית).
השפעה מעוררת נגרמת כאשר הקולטן הוא עצמו תעלה יונית המעבירה יונים כגון נתרן או סידן. פתיחה של התעלה תגרום לשטף של יונים אלה לתוך התא, ובכך לדפולריזציה (צמצום הפרש המתחים בין חוץ התא לצד הפנימי של הקרום), והתקרבות של מתח זה לסף בו יוכל התא לייצר פוצנציאל פעולה בעצמו. המוליך העצבי המעורר השכיח במערכת העצבים של יונים הוא חומצת האמינו גלוטמט, ויש לו 3 סוגים של קולטנים יונוטרופיים (תעלות יונים) היכולים לגרום לפוטנציאל פוסט-סינפטי מעורר.
השפעה מעכבת השכיחה נגרמת כאשר הקולטן הוא תעלה יונית המעבירה יוני כלור, והמוליך העצבי המעכב השכיח במוח של היונקים הוא GABA.
השפעה מווסתת נגרמת כאשר הקולטן הוא חלבון מסוג G. הפעלה של קולטן כזה על ידי קשירה של המוליך העצבי גורמת לשרשרת ביוכימית בתוך התא המשפיעה בסוף התהליך לפתיחה או סגירה של תעלות יונים, ובכך משנה קלות ולאורך זמן את הפרש המתחים על פני קרום התא. דוגמאות למוליכים עצביים כאלה הם דופמין או סרוטונין, אשר כל הקולטנים שלהם הם חלבוני G.
מנגנונים של ייצור ופינוי > פינוי

כדי לשמור על תזמון מדויק של פעולת המוליך העצבי והימנעות מהפעלה ממושכת של הקולטנים, המוליך העצבי חייב להיות מפונה במהירות מהמרווח הסינפטי. קיימים שלושה מנגנונים בהם מפונים המוליכים השונים.
דיפוסיה וספיגה על ידי תאי גליה, בעיקר אסטרוציטים, המקיפים את אזור הסינפסה.
פירוק על ידי אנזימים. הדוגמה הבולטת הוא אצטיל-כולין, שהעודפים שלו עוברים בסינפסה פירוק מהיר על ידי האנזים אצטלכולין אסתרזה.
ספיגה חזרה לתוך תא העצב הקדם-סינפטי כדי להיארז בשלפוחיות לשימוש חוזר.
ראו גם

מונואמינים
חומר פסיכואקטיבי
הערות שוליים

↑  Li, S. C. (2012). Neuromodulation of behavioral and cognitive development across the life span. Developmental psychology, 48(3), 810.
1 2  Mark F. Bear, Barry W. Connors, Michael A. Paradiso, Neuroscience: exploring the brain, 4. ed, Philadelphia: Wolters Kluwer, 2016, עמ' 119-122, ISBN 978-0-7817-7817-6
1 2  רמי רחמימוב (2004). מהפכת המוח: תקשורת, מחלות נפש וסמים. רעננה: מכון ון ליר בירושלים הקיבוץ המאוחד.
| תפקוד מערכת העצבים והמוח |
| --- | --- | --- |
| תקשורת במערכת העצבים | תא עצב • דחף עצבי • סינפסה • מוליך עצבי • העברה סינפטית • רשת עצבית • הפלסטיות של מערכת העצבים • אפנון עצבי |  |
| מערכות תפקודיות | מערכות חישה • המערכת המוטורית • המערכת הלימבית • מערכת החיזוק • המערכת הנוירואנדוקרינית |  |
| תפקודים קוגניטיביים | תפיסה • זיכרון • קשב • תפקודים ניהוליים |  |
| בדיקות למדידת תפקודים עצביים | EEG - אלקטרואנצפלוגרם • NCT - בדיקת מוליכות עצבית • fMRI - דימות תהודה מגנטית תפקודי • MEG - מגנטואנצפלוגרפיה • PET - טומוגרפיית פליטת פוזיטרונים |  |
| --- | --- |
בקרת זהויות :  NLI: 987007565618905171  BnF: cb11939844g (data)  GND: 4041905-8  LCCN: sh85091183  NDL: 01120489  NKC: ph184807 
A - תא עצב משדר (קדם-סינפטי)
B - תא עצב קולט (בתר-סינפטי)
1. מיטוכונדריון 
2. שלפוחית סינפטית המכילה מוליכים עצביים 
3. קולטן עצמי
4. מרווח סינפטי דרכו מפעפע מוליך עצבי
5. קולטנים בתר-סינפטיים המופעלים על ידי המוליך העצבי
6. תעלת סידן
7. מוליכים עצביים נפלטים למרווח הסינפטי באקסוציטוזה
8. משאבה לספיגה חוזרת של מוליך עצבי
פאינה מלניק

פאינה גריגורייבה ולבה-מלניק (באוקראינית: Фаїна Григорівна Мельник וברוסית: Фаина Григорьевна Велева-Мельник; ‏9 ביולי 1945 – 16 בדצמבר 2016) הייתה אתלטית יהודייה-סובייטית. הייתה אלופה אולימפית, פעמיים ברציפות אלופת אירופה (1971 ו-1974) ושיאנית עולם בזריקת דיסקוס. הייתה לאישה הראשונה שזרקה דיסקוס מעבר ל-70 מטר.
ביוגרפיה

מלניק נולדה בבקוטה שבמחוז חמלניצקי.
ביוגרפיה > אלופת אירופה ושיאנית עולם

באליפות אירופה באתלטיקה שנערכה בהלסינקי, פינלנד בשנת 1971 זכתה מלניק במדליית זהב בזריקת דיסקוס בשיא עולם חדש של 64.22 מטר.